Men tyskerne satte nu pejlevogne ind, samtidig med at de via stikkere fik oplyst navne på omkring 30 personer, der var tilknyttet et illegalt blad med kontakt til modstandsbevægelsen. Nogle valgte at stikke af til [[Sverige]], mens andre blev anholdt. Rottbøll blev i Danmark, hvilket blev skæbnesvangert. Han blev efter tysk anmodning afhentet af det danske politi på sin adresse, Øresundsgade 19, 5. sal (den nuværende Vordingborggade) på [[Østerbro (København)|Østerbro]] i København. Klokken 6.30 den [[26. september]] ringede politiet på, Rottbøll kom ud i pyjamas og blev skudt af en nervøs dansk politimand. Han ramtes af 12 skud i hoved, hals og mave, de fleste skud var afgivet på klos hold. Et skud i tindingen blev afgivet, efter at Rottbøll var død.
Kriminalitet